*Jn12,45 és aki lát engem, az azt látja, aki elküldött engem.*

Micsoda kijelentés, Jézus pontosan olyan, mint a Mennyei Atya. Ugyanaz az értékrend, ugyanazok a cselekedetek, viszonyok, mint az Atyáé. A tökéletes bemutatás. Ezzel együtt Jézus önálló akarattal, döntési képességgel rendelkezett. Hogy lehet akkor ez a tökéletes azonosság. A teljesség igénye nélkül:

Bizalom – mert az Atya a legjobbat tervezte és nem kell egyéni megoldást keresni,

Tisztelet – amit úgy is ki lehet mutatni, hogy elismerem az Atya tökéletes voltát,

Hit – amit az Atya ígért, meg fog valósulni, és nincs, ami ezt megakadályozhatná,

Szeretet – amikor nem akar mást, mint az Atya kedvében járni

Engedelmesség – amikor a saját kívánságaim, terveim helyett örömmel teszem az Atyáét,

mert az a tökéletes, a lehető legjobb, megoldásában és hatásában egyaránt.

Ha Krisztust őszintén követed, neked sem kisebbek a céljaid. Jézus keresztje által pedig a lehetőség is adott erre, hittel átvehető. *Vadon Gyula*